02/09/2001

96-4.2001

**איגרת מיוחדת לגמלאים ולשאיריהם**

**(גליון 96,עמ' 649-650)**

שלום רב!

אני פונה אליכם אישית לבקש את תמיכתכם בהמשך שיפור תנאי הפנסיה בדירוג עובדי המחקר.

**הסכם שכר חדש**

חתמתי לאחרונה על הסכם קיבוצי חדש עם משרד האוצר ונציבות שירות המדינה. לפי הוראות ההסכם, כל תנאיו יחולו על הגמלאים ושאיריהם. האגף לאיגוד מקצועי בהסתדרות הכללית מעניק לי סיוע ארגוני ומשפטי רב, שהוא חיוני לעריכת ההסכם הטוב ביותר שניתן להשיג וליישומו.

**גמלת חודש אוגוסט**

על פי ההסכם, בגמלה ששולמה ממלם ב31/8/01-, הוספו הפרשים רטרואקטיביים בעשרות אלפי שקלים בגין השכר בשנים 1997-2000 וכן בגין הבראה ביוני 2000 ויוני 2001.

**תשלומים נוספים בעתיד**

אני מטפל כעת בביצוע התשלומים הנוספים שלהלן:

       1.         הפרשי שכר בגין החודשים יוני עד דצמבר 1996 בסך 3.24% לחודש

       2.         הגדלת שיעור התוספת המיוחדת בשיעור 14.68% (מ26.82%- ל41.5%-) בתחולה מ9/8/01-

       3.         הפרשים רטרואקטיביים בגין הגדלת התוספת המיוחדת בשיעור 9.48% מ1/1/98- עד 7/8/00 ובשיעור 13.34% מ8/8/00- עד 8/8/01

       4.         מענק יובל בשיעור 60% בחודש ספטמבר כל שנה החל מ1998-

       5.         תוספת מחקר חקלאי לגמלאי מינהל המחקר החקלאי והמכון הווטרינרי בשיעור 5% לחודש מיולי 1999 ובשיעור 3.31% לחודש החל מ9/8/01-

       6.         הפרשי שכר בגין תקופת עבודה בשירות המדינה מ1/6/96- ועד ליום הפרישה לגמלאות

**קרן המדען**

התקציב הדרוש לממן מימוש האמור לעיל בא מתרומות החברים - עובדים, גמלאים ושאירים - ל"קרן המדען" של איגוד סגל המחקר. פעילות הקרן והמאזן מבוקרים כחוק על ידי ועדת הביקורת של האיגוד באישור האסיפה הכללית.

הגמלאים משלמים את חלקם בקרן בסך 22.50 ש"ח לחודש, שהוא מחצית הסכום שמשלמים העובדים הפעילים, בגבייה מרוכזת מהגמלה.

מצורף בזה טופס לגבייה מהגמלה. מי שעדיין לא משלמים את חלקם בקרן מתבקשים בזה למלא את הטופס ולשלוח אותו ללא דיחוי בדואר אל גזבר האיגוד ד"ר מאיר פילובסקי, גד"ש, מינהל המחקר החקלאי, ת"ד 6 בית דגן 50250 (טל' 03-9683473). מי שאינם גמלאי המדינה, ישלחו למאיר 270 ש"ח לשנת 2001.

עלי להדגיש כי כל גמלאי דירוג המחקר מיוצגים ישירות על ידי איגוד סגל המחקר בראשותי, בכל מה שנוגע לגמלה. לפיכך אין מקום לשלם דמי חבר לארגונים אחרים, כגון הסתדרות הגמלאים, ועדי גמלאים וכדו' - כל עוד לא משלמים בעדיפות ראשונה את דמי קרן המדען! התקציב שיעמוד לרשותי יקבע כמובן את איכות הטיפול שאוכל לתת לענייני הגמלאים ושאיריהם.

גם לא מקובל עלי שחלק מהציבור יממן את כל הוצאות האיגוד, בשעה שהשאר ייהנו מהישגי האיגוד מבלי להשתתף במימון ההוצאות.*חשוב מאד לזכור כי מספר גמלאי דירוג המחקר הוא יותר ממחצית ממספר חברי סגל המחקר הפעילים.*

**מנוי ל-*איגרת לסגל המחקר***

למי שמשלמים את דמי קרן המדען, יישלחו ללא תשלום נוסף הגיליונות הבאים של ***איגרת לסגל המחקר***. אני מוציא את האיגרת לעתים קרובות בכדי להביא לידיעת החברים את כל המידע והחדשות הנוגעים לחברי סגל המחקר ולגמלאים.

**חברות בהסתדרות הכללית**

כפי שציינתי למעלה, ההסתדרות הכללית מושיטה לי סיוע חיוני בעבודתי לטובת העובדים והגמלאים. אולם ההסתדרות מתנה כמובן את שיתוף הפעולה אתי בכך שתצטרפו לשורותיה.

דמי חבר הם בסך 12 ש"ח לחודש בלבד, כהוראת קבע בחשבון בנק או בכרטיס אשראי: הניכוי מתבצע אחת לחודשיים. ניתן להסדיר את הצטרפותך בשיחת חינם להסתדרות בטל' 1-800-505350. יש למסור את השתייכותך הארגונית ל-"איגוד סגל המחקר".

זה חשוב מאד שכל גמלאי סגל המחקר ישלמו דמי החבר להסתדרות, מלבד תרומתם לקרן המדען.

\* \* \*

אני מברך אתכם ובני ביתכם בכתיבה וחתימה לשנה טובה ומתוקה ובחגים שמחים.

בברכת כל טוב

 יו"ר איגוד סגל המחקר והמזכ"ל

**העתקים**: סמי בן-יעיש, מנכ"ל ההסתדרות

שלמה שני, יו"ר האג"מ

אלי בן-גרא, ס/יו"ר האג"מ

אריק אטיאס, מנהל יחידת מרשם חברים

יו"ר ועדת הביקורת של האיגוד; חברי מזכירות האיגוד והמרכז

העובדים הפעילים בסגל המחקר